CELEX: 51994PC0331
Language: el
Date: 1994-07-22
Title: Πρόταση απόφασης του Συμβουλίου σχετικά με την προσχώρηση της ΕΚ στη συμφωνία για την προαγωγή της τήρησης των διεΦνών μέτρων διατήρησης και διαχείρισης από τα αλιευτικά σκάφη στην ανοικτή θάλασσα

Avis juridique important

|

51994PC0331

/* COM/94/331 Τελικό - CNS 94/0186 */  

Επίσημη Εφημερίδα αριθ. C 229 της 18/08/1994 σ. 0010

Πρόταση απόφασης του Συμβουλίου σχετικά με την προσχώρηση της ΕΚ στη συμφωνία για την προαγωγή της τήρησης των διεθνών μέτρων διατήρησης και διαχείρισης από τα αλιευτικά σκάφη στην ανοικτή θάλασσα (94/C 229/08) (Κείμενο που παρουσιάζει ενδιαφέρον για τον ΕΟΧ) COM(94) 331 τελικό - 94/0186(CNS)(Υποβληθείσα από την Επιτροπή στις 22 Ιουλίου 1994)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43, σε συνδυασμό με το άρθρο 228 παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου,Εκτιμώντας:ότι η διεθνής συνεργασία είναι ουσιαστική για τη διασφάλιση της διατήρησης και της ορθολογικής, υπεύθυνης και βιώσιμης χρήσης των βιολογικών πόρων της ανοικτής θάλασσας 7ότι η Κοινότητα υπέγραψε τη Σύμβαση των Ηνωμένων Εθνών για το Δίκαιο της Θαλάσσης, η οποία υποχρεώνει όλα τα μέλη της διεθνούς κοινότητας να συνεργαστούν για τη διατήρηση και τη διαχείριση των βιολογικών πόρων της ανοικτής θάλασσας 7ότι, όσον αφορά την θαλάσσια αλιεία, η Κοινότητα είναι αρμόδια να θεσπίζει μέτρα διατήρησης και διαχείρισης των αλιευτικών πόρων και να συνάπτει στον τομέα αυτό εξωτερικές δεσμεύσεις με τρίτες χώρες ή με διεθνείς οργανισμούς, όπως αναφέρθηκε στη δήλωση αρμοδιότητας που υπέβαλε η Κοινότητα κατά την προσχώρησή της στην Οργάνωση Τροφίμων και Γεωργίας των Ηνωμένων Εθνών 7ότι πρέπει να αποθαρρυνθούν οι πρακτικές που αφορούν την αίτηση χορήγησης ή αλλαγής σημαίας από αλιευτικά σκάφη με σκοπό την εξαίρεσή τους από την τήρηση των διεθνών μέτρων διατήρησης και διαχείρισης των θαλάσσιων βιολογικών πόρων 7ότι κάθε κράτος σημαίας πρέπει εφεξής να αναλάβει τις ευθύνες του για τη διασφάλιση της τήρησης των διεθνών μέτρων διατήρησης και διαχείρισης από τα αλιευτικά σκάφη που έχουν εξουσιοδοτηθεί να φέρουν τη σημαία του, με αποτελεσματικά και συντονισμένα μέσα σε διεθνές επίπεδο 7ότι, για το σκοπό αυτό, η Κοινότητα έλαβε μέρος σε διεθνείς διαπραγματεύσεις οι οποίες είχαν ως αποτέλεσμα την έγκριση, εκ μέρους της Διασκέψεως της Οργάνωσης Τροφίμων και Γεωργίας των Ηνωμένων Εθνών, κατά την 27η σύνοδό της του Νοεμβρίου 1993, της συμφωνίας που αποβλέπει στην προαγωγή της τήρησης των διεθνών μέτρων διατήρησης και διαχείρισης από τα αλιευτικά σκάφη στην ανοικτή θάλασσα 7ότι η συμφωνία αυτή συνιστά ένα χρήσιμο πλαίσιο για την ενίσχυση της διεθνούς συνεργασίας με στόχο να εξασφαλιστεί η μη διακύβευση της αποτελεσματικότητας των διεθνών μέτρων διατήρησης και διαχείρισης 7ότι η εν λόγω συμφωνία θα αποτελέσει αναπόσπαστο μέρος του Διεθνούς Κώδικα Συμπεριφοράς για μια υπεύθυνα ασκούμενη αλιεία, της οποίας αναφορά έγινε στη Δήλωση της Cancun τον Μάιο του 1992 7ότι οι κοινοτικοί αλιείς ασκούν δραστηριότητες αλιείας στην ανοικτή θάλασσα και είναι, κατά συνέπεια, προς το συμφέρον της Κοινότητας να προσχωρήσει στην εν λόγω συμφωνία,ΑΠΟΦΑΣΙΖΕΙ:Άρθρο 1 Η Ευρωπαϊκή Κοινότητα προσχωρεί στη συμφωνία που αποβλέπει στην προαγωγή της τήρησης των διεθνών μέτρων διατήρησης και διαχείρισης από τα αλιευτικά σκάφη στην ανοικτή θάλασσα.Το κείμενο της συμφωνίας επισυνάπτεται στον παρόντα κανονισμό.Άρθρο 2 Ο Πρόεδρος του Συμβουλίου ορίζει το άτομο που εξουσιοδοτείται να καταθέσει το όργανο προσχώρησης στον Γενικό Διευθυντή της Οργάνωσης Τροφίμων και Γεωργίας των Ηνωμένων Εθνών σύμφωνα με το άρθρο X παράγραφος 2 της συμφωνίας.